Šokeerituna lahkusin koosolekult. Ja siis lasteaia ees seistes meenus, kuu aega tagasi pandi lasteaia hoone ümber uus asfalt. See on tee, mida mööda lapsed mänguväljakule ja tagasi liiguvad. Tõesti, see tee oli varem konarlik. Aga andke andeks, milline mõtlev inimene paneb asfalti samal ajal kui laste tingimused rühmas on kehvad ning neil pole paberit, millega peput pühkida? Ei hakka sellest üldse rääkima, et mänguväljakul on mitmete ronimispuude kivist alused ammu liiva alt väljas ning ohtlikud ja aasta  jooksul pole keegi vaevunud seda probleemi lahendama. Ja siis veel tahavad nad sellistes tingimustes laste arvu suurendada. Kasvatajad ütlesid, et juhataja olla öelnud, et vist suurendatakse praeguselt 22lt 25le ja nemad pidavat siis protestima hakkama, sest nad ei tule sellise laste hulgaga sellistes tingimustes toime.